CELEX: 52013PC0272
Language: ro
Date: 2013-05-08
Title: Propunere de DECIZIE A CONSILIULUI privind poziția care urmează să fie adoptată de Uniunea Europeană în cadrul Consiliului de miniștri ACP-UE referitoare la statutul Republicii Federale Somalia în ceea ce privește Acordul de parteneriat între membrii grupului statelor din Africa, zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte

|
			
		
		
		52013PC0272
		
			Propunere de DECIZIE A CONSILIULUI privind poziția care urmează să fie adoptată de Uniunea Europeană în cadrul Consiliului de miniștri ACP-UE referitoare la statutul Republicii Federale Somalia în ceea ce privește Acordul de parteneriat între membrii grupului statelor din Africa, zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte /* COM/2013/0272 final - 2013/0145 (NLE) */
			
				
		
		
			
			   	EXPUNERE DE MOTIVE
La 23 iunie 2000, membrii grupului statelor
din Africa, zona Caraibilor și Pacific (denumiți în continuare
„statele ACP”), pe de o parte, și Comunitatea Europeană și
statele membre ale acesteia, pe de altă parte, au semnat un acord de
parteneriat la Cotonou (Benin) (denumit în continuare „Acordul de la Cotonou”).

La 25 iunie 2005, la Luxemburg, statele ACP,
pe de o parte, și Comunitatea Europeană și statele membre ale
acesteia, pe de altă parte, au semnat un acord de modificare a Acordului
de la Cotonou. În conformitate cu articolul 93 alineatul (3), Acordul de la
Cotonou modificat a intrat în vigoare la 1 iulie 2008, ca urmare a
ratificării textului revizuit de către Comunitatea Europeană
și statele membre ale acesteia, precum și de către două
treimi din statele ACP.
La 22 iunie 2010, la Ouagadougou, statele ACP
și Uniunea Europeană au semnat un acord de modificare pentru a doua
oară a Acordului de la Cotonou, care s-a aplicat provizoriu începând cu
31 octombrie 2010.
Într-o scrisoare din data de 25 februarie 2013
transmisă Înaltului Reprezentant al UE, doamna vicepreședinte
Catherine Ashton, și președintelui Consiliului ACP-UE, prin
intermediul Secretariatului General al Consiliului Uniunii Europene, ministrul
afacerilor externe și al cooperării internaționale din Republica
Federală Somalia, E.S. Fawzia Yusuf Adam, a solicitat oficial statutul de
observator și, ulterior, aderarea la Acordul de la Cotonou, în
conformitate cu dispozițiile articolului 94 din acord. Uniunea Europeană ar trebui să dea un
răspuns favorabil acestei cereri, care ar trebui să fie aprobată
printr-o decizie oficială de către Consiliul comun de miniștri
ACP-UE, în cadrul reuniunii de la Bruxelles, din 6 și 7 iunie 2013.
În conformitate cu articolul 218 alineatul (10)
din Tratatul privind funcționarea Uniunii Europene, Parlamentul European
va fi informat.
Prin urmare, Comisia propune adoptarea de
către Consiliu a propunerii anexate privind poziția UE referitoare la
statutul Republicii Federale Somalia în ceea ce privește Acordul de la
Cotonou modificat.
2013/0145 (NLE)
Propunere de
DECIZIE A CONSILIULUI
privind poziția care urmează
să fie adoptată de Uniunea Europeană în cadrul Consiliului de
miniștri ACP-UE referitoare la statutul Republicii Federale Somalia în
ceea ce privește Acordul de parteneriat între membrii grupului statelor
din Africa, zona Caraibilor și Pacific, pe de o parte, și Comunitatea
Europeană și statele membre ale acesteia, pe de altă parte
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 217, coroborat cu
articolul 218 alineatul (9),
având în vedere propunerea Comisiei Europene,
întrucât:
(1)       Acordul de parteneriat între
membrii grupului statelor din Africa, zona Caraibilor și Pacific, pe de o
parte, și Comunitatea Europeană și statele membre ale acesteia,
pe de altă parte, semnat la Cotonou la 23 iunie 2000[1], astfel
cum a fost modificat pentru prima dată la Luxemburg la 25 iunie 2005[2] (denumit
în continuare „Acordul de la Cotonou”), a intrat în vigoare la 1 iulie 2008, în
conformitate cu articolul 93 alineatul (3). Acordul de la Cotonou a
fost modificat pentru a doua oară la Ouagadougou la 22 iunie 2010[3]. A doua
modificare a Acordului de la Cotonou s-a aplicat provizoriu de la 31 octombrie
2010[4].
(2)       Articolul 94 din Acordul
de la Cotonou prevede că orice cerere de aderare formulată de un stat
trebuie prezentată Consiliului de miniștri ACP-UE și
aprobată de acesta.
(3)       La 25 februarie 2013,
Republica Federală Somalia a prezentat o cerere de aderare, în
conformitate cu articolul 94 din Acordul de la Cotonou.
(4)       Aprobarea, de către
Consiliul de miniștri ACP-UE, a aderării Somaliei ar trebui să
fie sprijinită de către Uniunea Europeană. Republica
Federală Somalia ar trebui să își depună actul de aderare
la Secretariatul General al Consiliului Uniunii Europene și la
Secretariatul statelor ACP, depozitare ale acordului.
(5)       Prin urmare, este necesar
să se stabilească poziția care urmează să fie
adoptată de către UE în cadrul Consiliului de miniștri ACP-UE,
ADOPTĂ PREZENTA DECIZIE: 
Articol unic
Poziția Uniunii Europene în cadrul
Consiliului de miniștri ACP-UE privind cererea Republicii Federale Somalia
de acordare a statutului de observator și, ulterior, de aderare la Acordul
de la Cotonou, astfel cum a fost modificat la Luxemburg și Ouagadougou,
este de a accepta această cerere, în conformitate cu condițiile
prevăzute de proiectul de decizie a Consiliului de miniștri ACP-UE
anexat la prezenta decizie. 
Pot fi convenite modificări formale
și minore ale proiectului de decizie a Consiliului de miniștri ACP-UE
prevăzut în anexă, fără a fi necesară modificarea
deciziei respective.
Adoptată la Bruxelles,
                                                                       Pentru
Consiliu            
                                                                       Președintele
ANEXĂ 
Proiect
Decizia nr. …/….
A
CONSILIULUI DE MINIȘTRI ACP-UE
din
…
privind statutul de observator și, ulterior, aderarea Republicii Federale
Somalia la Acordul de parteneriat între membrii grupului statelor din Africa,
zona Caraibilor și Pacific, pe de o parte, și Comunitatea
Europeană și statele membre ale acesteia, pe de altă parte
CONSILIUL DE MINIȘTRI ACP-UE,
având în vedere Acordul de parteneriat între
membrii grupului statelor din Africa, zona Caraibilor și Pacific, pe de o
parte, și Comunitatea Europeană și statele membre ale acesteia,
pe de altă parte, semnat la Cotonou la 23 iunie 2000[5], astfel
cum a fost modificat pentru prima dată la Luxemburg la 25 iunie 2005[6] și
pentru a doua oară la Ouagadougou la 22 iunie 2010[7] (denumit
în continuare „Acordul de la Cotonou”), în special articolul 94,
având în vedere Decizia nr. 1/2005 a
Consiliului de miniștri ACP-UE din 8 martie 2005 privind adoptarea
regulamentului interior al Consiliului de miniștri ACP-UE[8], în
special articolul 8 alineatul (2),
întrucât:
(1)          Acordul de la Cotonou a
intrat în vigoare la 1 iulie 2008, în conformitate cu
articolul 93 alineatul (3). Acesta a fost modificat pentru prima
dată la Luxemburg la 25 iunie 2005 și pentru a doua
oară la Ouagadougou la 22 iunie 2010. A doua revizuire s-a
aplicat provizoriu de la 31 octombrie 2010[9].
(2)          Articolul 94 din Acordul
de la Cotonou prevede că orice cerere de aderare formulată de un stat
trebuie prezentată Consiliului de miniștri ACP-UE și
aprobată de acesta.
(3)          La 25 februarie 2013,
Republica Federală Somalia a prezentat o cerere de acordare a statutului
de observator și, ulterior, de aderare în conformitate cu articolul 94 din
Acordul de la Cotonou. 
(4)          Republica Federală
Somalia ar trebui să își depună actul de aderare la depozitarii
Acordului de la Cotonou, și anume la Secretariatul General al Consiliului
Uniunii Europene și la Secretariatul statelor ACP. 
ADOPTĂ PREZENTA DECIZIE:
Articolul 1
Aprobarea cererii de aderare și privind statutul de observator
Se aprobă
cererea Republicii Federale Somalia de a adera la Acordul de parteneriat între
membrii grupului statelor din Africa, zona Caraibilor și Pacific, pe de o
parte, și Comunitatea Europeană și statele membre ale acesteia,
pe de altă parte, semnat la Cotonou la 23 iunie 2000, astfel cum a fost modificat pentru prima dată la Luxemburg la 25
iunie 2005 și pentru a doua oară la Ouagadougou la 22 iunie 2010. 
Republica Federală Somalia depune actul
de aderare la depozitarii acordului, și anume la Secretariatul General al
Consiliului Uniunii Europene și la Secretariatul statelor ACP.
Până la aderarea sa la acord, Republica
Federală Somalia poate participa la reuniunile Consiliului în calitate de
observator.
Articolul
2
Intrarea în vigoare
Prezenta decizie intră în vigoare în ziua
următoare datei adoptării sale.
Adoptată la, 
            Pentru
Consiliul de Miniștri ACP-UE
            Președintele
[1]               JO L 317, 15.12.2000, p. 3.
[2]               Acord de
modificare a Acordului de parteneriat între membrii grupului statelor din
Africa, zona Caraibilor și Pacific, pe de o parte, și Comunitatea
Europeană și statele membre ale acesteia, pe de altă parte,
semnat la Cotonou la 23 iunie 2000 (JO L 209, 11.8.2005,
p. 27).
[3]               Acordul
de modificare pentru a doua oară a Acordului de parteneriat între membrii
grupului statelor din Africa, zona Caraibilor și Pacific, pe de o parte,
și Comunitatea Europeană și statele membre ale acesteia, pe de
altă parte, semnat la Cotonou la 23 iunie 2000, astfel cum a fost
modificat pentru prima dată la Luxemburg la 25 iunie 2005 (JO L 287,
4.11.2010, p. 3).
[4]               Decizia
nr. 2/2010 a Consiliului de miniștri ACP-UE din 21 iunie 2010, JO L
287, 4.11.2010, p. 68.
[5]               JO CE L 317, 15.12.2000, p. 3.
[6]               Acord de
modificare a Acordului de parteneriat între membrii grupului statelor din
Africa, zona Caraibilor și Pacific, pe de o parte, și Comunitatea
Europeană și statele membre ale acesteia, pe de altă parte,
semnat la Cotonou la 23 iunie 2000 (JO UE L 209, 11.8.2005,
p. 27).
[7]               Acord de
modificare pentru a doua oară a Acordului de parteneriat între membrii
grupului statelor din Africa, zona Caraibilor și Pacific, pe de o parte,
și Comunitatea Europeană și statele membre ale acesteia, pe de
altă parte, semnat la Cotonou la 23 iunie 2000, astfel cum a fost
modificat pentru prima dată la Luxemburg la 25 iunie 2005
(JO UE L 287, 4.11.2010, p. 3).
[8]               JO UE L
95, 14.4.2005, p. 44.
[9]               Decizia
nr. 2/2010 a Consiliului de miniștri ACP-UE din 21 iunie 2010, JO L
287, 4.11.2010, p. 68.